
Sēdē piedalās:
Valsts akciju sabiedrības “Latvijas Valsts radio un televīzijas centrs” pārstāvji:
Iepirkuma komisijas priekšsēdētāja vietniece – Linda Miķelsone

Iepirkuma komisijas, turpmāk arī “komisija”, locekļi:
Arnis Kudiņš
Jānis Biedriņš
Iluta Dzene
Uldis Dreimanis
Laura Kolneja

un iepirkumu komisijas eksperti:
Artūrs Stoks
Nelda Ošeniece-Bičkovska
Kārlis Mālnieks
Jānis Kalnbunde
Ieva Gaile

Piegādātāji, kuri iesnieguši komentārus un jautājumus piegādātāju apspriedei (pielikumā).

Sēdi vada Linda Miķelsone
Sēdi protokolē Uldis Dreimanis

Sēde notiek attālināti, izmantojot videokonferences režīmu.

Darba kārtība: Piegādātāju apspriede iepirkumam “Nacionālā EDIM risinājuma produktu izstrāde - Piekļuves sertifikāti” atbilstoši Publisko iepirkuma likuma 18.panta otrajai.

Paziņojums par piegādātāju apspriedi publicēts Iepirkumu uzraudzības biroja Publikāciju vadības un Elektroniskajā iepirkumu sistēmā: 16.07.2026.

Paziņojumā par piegādātāju apspriedi publicētas: kvalifikācijas prasības un tehniskās specifikācijas prasības.

Linda Miķelsone atklāj apspriedi un:
1. Informē, ka apspriedes valoda ir latviešu valoda un apspriede tiek protokolēta.
2. [bookmark: _Hlk117584098]Informē, ka ieinteresētajiem piegādātājiem bija tiesības līdz 2026. gada 31. jūlijam plkst. 23.59 iesniegt komentārus un priekšlikumus par piegādātāju apspriedē publicētajiem dokumentiem.
3. Informē, ka no 1 (viena) ieinteresētā piegādātāja saņemti komentāri un priekšlikumi par piegādātāju apspriedē pievienotajiem dokumentiem, t.i. par kvalifikācijas prasībām un tehniskās specifikācijas prasībām (publiski nav pieejami).

Linda Miķelsone informē, ka apspriedes ziņojums ir vispārpieejama informācija un tiek publicēts EIS. 

Pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā:
Pasūtītājs ir izvērtējis saņemtos komentārus un priekšlikumus un precizējis gan izvirzāmās kvalifikācijas prasības, gan tehniskās specifikācijas prasības, lai pēc iespējas, ņemot vērā objektīvo tirgus situāciju un, nodrošinot sekmīgu iepirkuma priekšmeta realizāciju, paplašinātu konkurenci attiecīgajā iepirkumā. Izvērtējot saņemtos priekšlikumus, ņemti vērā vairāki piegādātāju komentāri.

Linda Miķelsone informē, ka iepirkuma komisija ir tiesīga atkārtoti izvērtēt iepirkumā izvirzītās prasības un iekļaut atšķirīgus noteikumos no tiem, kas izskatīti apspriedē. Komisija apspriež saņemtos komentārus un priekšlikumus. Komisija atbildes atspoguļo 1. pielikumā.

Linda Miķelsone slēdz apspriedi.


Pielikumā: 
0. Informācija par saņemtajiem jautājumiem/komentāriem/priekšlikumiem un pasūtītāja viedoklis/komentārs.
0. […]


Paraksti:
Linda Miķelsone
Uldis Dreimanis
Laura Kolneja
Iluta Dzene
Arnis Kudiņš
Jānis Biedriņš
Ieva Gaile
Artūrs Stoks
Nelda Ošeniece-Bičkovska
Kārlis Mālnieks


Ziņojums parakstīts elektroniski ar drošu elektronisko parakstu. Ziņojuma datums un laiks norādīts ziņojuma ievaddaļā.

1.pielikums
iepirkuma “Nacionālā EDIM risinājuma produktu izstrāde - Piekļuves sertifikāti” 
piegādātāju apspriedes ziņojumam


Informācija par saņemtajiem jautājumiem/komentāriem/priekšlikumiem un pasūtītāja viedoklis/komentārs.

Iepirkuma komisija ir tiesīga atkārtoti izvērtēt iepirkumā izvirzītās prasības un iekļaut atšķirīgus noteikumus no tiem, kas norādīti zemāk.

	Jautājums
	Pasūtītāja viedoklis/komentārs

	Sistēmanalītiķim papildus pieredzei prasīt sertifikātu vai atbilstošu augstāko izglītību, nevis abus. Ņemot vērā, ka sistēmanalītiķa kompetence primāri balstās praktiskajā pieredzē, un pieredze līdzvērtīgos projektos tiek uzskatīta par pietiekamu un objektīvu profesionālās kompetences apliecinājumu, sertifikāta esamība nav obligāta. Lai nepamatoti netiktu sašaurinātas pretendentu iespējas, sistēmanalītiķa prasības izteikt sekojošā redakcijā: 
"Augstākā izglītība informācijas tehnoloģijas vai datortehnikas vai elektronikas vai telekomunikācijas vai datorvadības vai datorzinātnes jomā vai starptautiski atzīts informācijas sistēmu sertifikāts (IREB CPRE, IIBA CBAP/CCBA vai līdzvērtīgs).
	Pasūtītājs ir izvērtējis komentārā norādīto priekšlikumu un informē, ka priekšlikums tiks ņemts vērā.
Pasūtītājs piekrīt, ka sistēmanalītiķa profesionālās kompetences apliecināšanai ne vienmēr ir  nepieciešams vienlaikus noteikt obligātu prasību gan attiecībā uz atbilstošu augstāko izglītību, gan starptautiski atzītu informācijas sistēmu sertifikātu, ņemot vērā, ka sistēmanalītiķim papildus tiek izvirzītas prasības attiecībā uz profesionālo pieredzi.
Nolikuma kvalifikācijas prasība tiks precizēta, paredzot, ka sistēmanalītiķa atbilstību šajā daļā var apliecināt ar prasībai atbilstošu augstāko izglītību vai starptautiski atzītu informācijas sistēmu sertifikātu (IREB CPRE, IIBA CBAP/CCBA vai līdzvērtīgu), saglabājot pārējās sistēmanalītiķim noteiktās profesionālās pieredzes prasības. Konkrēta prasības redakcija var tikt mainīta un tiks norādīta iepirkuma noliekumā.

	2.1. Nav skaidrs VDAA un LVRTC atbildības sadalījums
VDAA definēta kā maka nodrošinātājs, kas pilda RA funkcijas, bet LVRTC nodrošina sertifikātu izsniegšanu. Nav aprakstīts:
· kurš reģistrē un pārbauda EDIM atkarīgo pusi;
· kurš apstiprina sertifikāta pieprasījumu;
· vai LVRTC uzticas jau pilnībā validētam VDAA pieprasījumam;
· kurš nosaka sertifikāta parametrus;
· kurš drīkst apturēt, atjaunot un atsaukt sertifikātu;
· vai operāciju iniciē VDAA, LVRTC vai pati atkarīgā puse;
· kura sistēma ir sertifikāta dzīves cikla statusa primārais avots.
Jautājums pasūtītājam: lūdzam pievienot lomu un atbildību matricu vismaz VDAA, LVRTC, EDIM atkarīgajai pusei, piegādātājam un RA komponentei.
	Pasūtītājs ir izvērtējis iesniegto komentāru un sniedz šādu skaidrojumu par šobrīd paredzēto augsta līmeņa lomu un atbildību sadalījumu:
1. Atkarīgā puse reģistrāciju veic EDIM pašapkalpošanās portālā, un atkarīgās puses pārbaudi nodrošina VDAA.
2. VDAA apstiprina sertifikāta pieprasījumu.
3. LVRTC sertifikāta izsniegšanu veic, pamatojoties uz VDAA validētu pieprasījumu.
4. Sertifikāta parametrus VDAA un LVRTC  nosaka kopīgi, katrs savas kompetences ietvaros, ievērojot eIDAS 2.0 regulas, saistīto īstenošanas regulu un piemērojamo tehnisko standartu prasības.
5. Sertifikāta apturēšanu, atjaunošanu un atsaukšanu var iniciēt gan atkarīgā puse, gan VDAA.
6. Sertifikāta dzīves cikla statusa primārais avots ir LVRTC KeyOne PKI platforma.
Pasūtītājs papildus skaidro, ka detalizēts VDAA, LVRTC, EDIM atkarīgās puses, piegādātāja un RA komponentes lomu un atbildību sadalījums šobrīd vēl nav pieejams. Pēc LVRTC rīcībā esošās informācijas detalizēta EDIM arhitektūra un procesu modeļi LVRTC būs pieejami pēc VDAA īstenotā EDIM iepirkuma noslēgšanās un nepieciešamās informācijas saņemšanas no VDAA.

	2.2. Nav pievienotas VDAA tehniskās prasības
API-04 nosaka, ka izstrāde jāveic atbilstoši VDAA EDIM platformas tehniskajām prasībām un arhitektūras nosacījumiem, taču šie dokumenti nav pievienoti. Vienlaikus 2.4. punkts nosaka, ka visas prasības ir obligātas.
Tas rada nenoteiktu un potenciāli mainīgu darba apjomu.
Jautājums pasūtītājam: lūdzam pievienot visas saistošās VDAA API, arhitektūras, drošības, datu formātu un integrācijas prasības vai skaidri noteikt, kad tās tiks izsniegtas un kā tiks apstrādātas izmaiņas pēc līguma noslēgšanas.

	Pasūtītājs ir izvērtējis iesniegto komentāru un sniedz šādu skaidrojumu.
Pēc LVRTC šobrīd pieejamās informācijas detalizēta VDAA EDIM risinājuma arhitektūra, procesu modeļi un ar tiem saistītās detalizētās tehniskās prasības LVRTC būs pieejamas pēc VDAA īstenotā EDIM iepirkuma noslēgšanās un attiecīgās informācijas saņemšanas no VDAA.
Līdz ar to šajā iepirkuma posmā Pasūtītājam nav iespējams pievienot pilnu VDAA API, arhitektūras, drošības, datu formātu un integrācijas prasību kopumu.
Pasūtītājs skaidro, ka Izpildītājam risinājuma izstrādes gaitā būs jānodrošina risinājuma atbilstība un integrācija ar VDAA EDIM platformu atbilstoši VDAA noteiktajām tehniskajām un arhitektūras prasībām, kas būs pieejamas risinājuma izstrādes laikā.


	2.3. Standartu piemērojamība
MGM-05 pieprasa EDIM ARF “aktuālo versiju” un visus piemērojamos ETSI standartus. Nav noteikts atskaites datums.
Ilgāka projekta laikā prasības var mainīties, un nav noteikts, vai jaunākas standartu versijas ieviešana ir sākotnējās cenas daļa vai izmaiņu pieprasījums.
Jautājums pasūtītājam: lūdzam fiksēt saistošo normatīvo dokumentu un standartu versijas piedāvājumu iesniegšanas vai darba uzdevuma izdošanas datumā un noteikt izmaiņu vadības kārtību.

	Pasūtītājs ir izvērtējis komentārā norādīto priekšlikumu un informē, ka priekšlikums tiks ņemts vērā.
Attiecībā uz EUDI Wallet Architecture and Reference Framework (ARF) kā bāzes versiju plānots noteikt ARF v3.0.
Vienlaikus Pasūtītājs skaidro, ka, uzsākot līguma izpildi, Izpildītājam jāņem vērā līguma noslēgšanas brīdī aktuālās un piemērojamās saistošo normatīvo dokumentu, standartu un tehnisko specifikāciju versijas.
EDIM risinājuma attīstības un piemērojamo standartu vai tehnisko specifikāciju izmaiņu gadījumā risinājuma uzturēšanas periodā var rasties nepieciešamība veikt pielāgojumus jaunākām versijām. Šādu izmaiņu piemērošana un ar tām saistītais darbu apjoms tiks vērtēts atbilstoši līguma nosacījumiem.


	2.4. Nav skaidrs, kas ir garantijas defekts
Jānodala:
· piegādātāja koda kļūda;
· nepareiza Pasūtītāja konfigurācija;
· Entrust KeyOne kļūda;
· VDAA sistēmas kļūda;
· infrastruktūras vai HSM kļūda;
· standartu vai VDAA prasību izmaiņas;
· konsultācija;
· jauna funkcionalitāte.
Pretējā gadījumā jebkurš incidents vai drošības auditā konstatēts jautājums var tikt interpretēts kā bezmaksas garantijas darbs.

	Pasūtītājs ir izvērtējis komentārā norādīto priekšlikumu un informē, ka priekšlikums tiks ņemts vērā. 
Pasūtītājs piekrīt, ka iepirkuma dokumentācijā nepieciešams skaidri nodalīt garantijas ietvaros novēršamos defektus no traucējumiem vai nepieciešamajiem pielāgojumiem, kuru cēlonis nav Izpildītāja veiktā izstrāde, konfigurācija vai integrācija.
Garantijas saistības attieksies uz Izpildītāja veiktās izstrādes, konfigurācijas un integrācijas ietvaros konstatētiem defektiem, ja Risinājuma darbība neatbilst tehniskās specifikācijas prasībām vai Pasūtītāja akceptētajai Risinājuma dokumentācijai.
Par garantijas defektiem netiks uzskatīti traucējumi vai nepieciešamie pielāgojumi, kuru cēlonis nav Izpildītāja veiktā izstrāde, konfigurācija vai integrācija, tai skaitā ārējo sistēmu vai infrastruktūras darbības traucējumi un izmaiņas piemērojamajos standartos vai VDAA prasībās.
Iepirkuma dokumentācijā tiks precizēts garantijas saistību tvērums un piemērojamie izņēmumi.

	2.5. Garantijas sākums aprakstīts atšķirīgi
DEV-04 paredz 24 mēnešus pēc pieņemšanas–nodošanas akta parakstīšanas. PAK-11 vienā no scenārijiem paredz, ka garantija sākas tikai pēc aktā fiksēto vidējo vai zemo kļūdu novēršanas.
Jānosaka viens nepārprotams garantijas sākuma datums.

	Pasūtītājs ir izvērtējis komentārā norādīto priekšlikumu un informē, ka priekšlikums tiks ņemts vērā.
Pasūtītājs piekrīt, ka tehniskajā specifikācijā nepieciešams noteikt vienotu un nepārprotamu garantijas perioda sākuma brīdi.
Garantijas periods ir 24 (divdesmit četri) mēneši, un tas sākas ar pieņemšanas-nodošanas akta abpusējas parakstīšanas dienu.
Attiecīgi tehniskajā specifikācijā tiks precizētas DEV-04 un PAK-11 prasības, novēršot atšķirīgu garantijas perioda sākuma nosacījumu interpretāciju.



image1.png




image2.png




